10ma yarcento

La 10ma yarcento inkluzas la yari inter 901 e 1000, segun la Juliala kalendario. Ol esis la lasta yarcento del unesma yarmilo.

En Chinia, la dinastio Song establisesis. Mohamedana kulturo atingis l'apogeo, e lua kulturo prosperis nome en Al-Andalus, sub la kalifio Kordoba. Ank esis l'apogeo dil imperii Bizancana e Bulgara.

Dum ca yarcento, eventis modifiko en la klimato, qua duris de cirkume 950 til cirkume 1250. La temperaturo en nordal Atlantiko augmentis, posible pro sunal aktiveso, diminuto di volkanal aktiveso, o modifiki en marala fluo. Glacio diminutis en kelka regioni di Grenlando e Nord-Amerika. Kande Erik Thorvaldsson, konocata kom "Erik la Reda" deskovris granda insulo weste de Islando, ilu nomizis ol "Grenlando", nam ilu trovis verda vejetantaro an lua rivo.

 Eventi 
 Europa 
 Vikingi fondas kolonieti norde de Francia.
 927: Anglia unionesas kom rejio.
 965: Kiyiva Rus atakas Hazara Kaganio.

 Afrika 
 c. 909: Kalifio Fatimid fondesas en la nordo di Aljeria.
 c. 948: Rejio Nri aparas an estala rivo di la nuna Nigeria.
 c. 980: Kalifio Fatimid fondas l'universitato Al-Azhar, en Kairo.


Kategorio:Yarcenti